ปจดมาวันที่ 18 ส.ค. ถ้าทานยาคุมแผงแรกวันที่ 24 ส.ค. จะได้มั้ยคะ คาดว่าน่าจะมี พสพ. ช่วงวันที่ 2 ก.ย. - 9 ก.ย. (ไม่ทุกวันนะคะ) ถ้าเป็นเหมือนที่คาดไว้เมื่อหมดยาคุมแผงนั้น เลิกทานเลยได้ไหมคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นสามารถเริ่มรับประทานตามวันดังกล่าวมาได้ แต่ต้องกินติดต่อกันให้ครบ 7 วันก่อน และหากจะหยุดยา ควรกินยาให้หมดแผงก่อน แล้วจึงสามารถหยุดยาได้ค่ะ